b'\n_START_ARTICLE_\nClaus Johansen\n_START_PARAGRAPH_\nClaus Johansen en dansk journalist, der siden september 2014 har v\xc3\xa6ret ansat p\xc3\xa5 S\xc3\xb8ndagsavisen, f\xc3\xb8rst som ledende redaktionschef og senere som chefredakt\xc3\xb8r._NEWLINE_Johansen er student fra Grindsted Gymnasium i 1978 og uddannet journalist fra Danmarks Journalisth\xc3\xb8jskole i 1986 og kom derefter til Bornholms Radio som reporter. I 1987 blev han billedredakt\xc3\xb8r for Polfoto. Derefter kom han til Ritzau, f\xc3\xb8rst som skrivende og senere som nyhedsredakt\xc3\xb8r. Her var han til 1993, hvor han blev nyhedsredakt\xc3\xb8r p\xc3\xa5 Politiken. I 1997 skiftede han til en stilling som redaktionschef for Jyllands-Posten i K\xc3\xb8benhavn. Han blev i sommeren 2006 ansat p\xc3\xa5 JP/Politikens gratisavis-satsning 24timer, hvor han sammen med Marianne Gram udgjorde chefredaktionen. Fra 2008 var han eneste chefredakt\xc3\xb8r. I 2010 skiftede Claus Johansen til Computerworld, hvor han var redaktionschef. Siden september 2014 har Claus Johansen arbejdet p\xc3\xa5 S\xc3\xb8ndagsavisen, f\xc3\xb8rst som ledende redaktionschef og senere som chefredakt\xc3\xb8r. Han er desuden chefredakt\xc3\xb8r p\xc3\xa5 en r\xc3\xa6kke lokalaviser, som S\xc3\xb8ndagsavisen A/S udgiver i K\xc3\xb8benhavn._NEWLINE_Claus Johansen har to b\xc3\xb8rn og er bosiddende i Br\xc3\xb8nsh\xc3\xb8j.'